Linken Hedemark

Caroline «Linken» Hedemark (født Pedersen 27. april 1874 i Christiania, død 7. november 1921 i Trondheim) var en norsk skuespillerinne.

Familie 
Caroline Hedemark var datter av bud Isak Pedersen og Randine Fredrikke Fredriksen.
Hun ble gift med skuespiller Hans Ingi Hedemark. Ekteskapet ble oppløst 29. april 1905.

Liv og virke 
Caroline Hedemark var elev ved Christiania Theater i 1898-1899. Da staben derfra forflyttet seg til Nationaltheatret, fortsatte hun som elev der til 1901.

Caroline Hedemark var i perioden 1901-1910 ansatt ved Den nationale Scene i Bergen. Sesongen 1910-1911 var hun tilknyttet turnéselskapet Det norske Teater, før hun var tilknyttet Trondhjems Nationale Scene i 1911-1921.

I 1920 deltok hun i Harald Stormoens Baldevin-turneen sammen med blant andre Hauk Aabel og Signe Grieg.

I 1920 trakk hun seg tilbake fra scenen på grunn av scenen. Hennes siste rolle ved Trondhjems Nationale Scene var i hovedrollen som Huskorset i Brødrene Østermanns huskors, en oppsetning som ble en stor suksess. Høsten 1921 vendte hun tilbake til samme teater for å gjøre nye oppsetninger av dette stykket, men døde av slag i forkant av premieren.

Roller i utvalg 
Randanika i Vasantasena
Den gamle Susanne i Tornerose av Hans Wiers-Jenssen (1904)
Berte i Anne Pedersdotter av Hans Wiers-Jenssen (1909)
Merete Beyer i Anne Pedersdotter av Hans Wiers-Jenssen (1910)
Agnes i Brand av Henrik Ibsen (Tromsø, 1910)
Nille i Jeppe på Bjerget av Ludvig Holberg (Trondheim)
fru Stockman i En Folkefiende av Henrik Ibsen (Trondheim)
Julie i Faddergaven av Peter Egge (Trondheim)
Olga i To Verdener av Hans Wiers-Jenssen (Trondheim)
Bispinden i Paul Lange og Tora Parsberg av Bjørnstjerne Bjørnson (Trondheim)
Huskorset i Brødrene Østermanns huskors av Oscar Wennersten (Trondheim)
Tante Malla i Geografi og Kærlighed av Bjørnstjerne Bjørnson (Trondheim, 1918)
Lavinia i Det lykkelige Valg av Nils Kjær (Trondheim, 1919)

Referanser

Kilder 
Linken Hedemark i Scenewebarkivet

Norske skuespillere
Skuespillere ved Den Nationale Scene
Personer fra Oslo